open-index/open-wikipedia-markdown huggingface dataset:
Farstad Shipping

**Farstad Shipping** er et børsnotert rederi med hovedkontor i Ålesund, Norge. Selskapet har ca. 2 200 ansatte, hvorav ca. 1 965 jobber ombord i båtene. Selskapet ble etablert i 1956.

Rederiet opererer innenfor forsyningsbransjen. Farstad Shipping har fokus på store, avanserte skip innenfor ankerhåndtering, supply og subsea. Aktiviteten til selskapet er i hovedsak konsentrert til markedene i Nordvest- Europa, Brasil og Australia/Asia, med kontorer i Norge, Skottland, Australia, Singapore og Brasil. Farstadfamilien kontrollerte ca. 46% av aksjene i selskapet. Farstad Shipping har vært notert på Oslo Børs siden 1988.

## Historie
Farstad-rederiet ble etablert i 1956 innen tradisjonell shipping. Rederiet var en av de første operatørene i Nordsjøen som besluttet å satse innen offshore serviceskip. I 1973 kontraherte selskapet sitt første forsyningsskip, et ankerhåndteringsfartøy av typen UT 704.

Frem til midten av 1980-tallet vokste rederiet gjennom ulike former for samarbeid både eiermessig og operasjonelt. Oppkjøpet av to serviceskipsflåter på andre halvdel av 80-tallet var viktige begivenheter for utviklingen av rederiet. Samtidig bygget rederiet opp selvstendige drifts- og markedsfunksjoner. Den skipseiende delen av selskapet ble i denne perioden samlet i ett selskap.

Fra 1990 har fornyelse og vekst i flåten i stor grad skjedd ved salg av eldre skip samt gjennomføring av et betydelig nybyggingsprogram. Denne veksten har vært fundert i den norske maritime klyngen. Gjennom 2000-tallet har den internasjonale tilstedeværelsen økt betydelig.

## Virksomhet
Farstad Shipping var blant de seks største aktørene på verdensbasis innen segmentet store og mellomstore supplyskip. Ca. 63% av den globale flåten befinner seg i Nordvest- Europa, Brasil og Australia/ Asia, hvor selskapet i hovedsak har konsentrert sin virksomhet. Målt i antall skip er Farstad Shippings samlede markedsandel på ca. 6% i disse markedene.

Farstad Shippings flåte består av følgende skipstyper:
*AHTS: Spesialkonstruerte fartøyer for ankerhåndtering og tauing av offshore plattformer, lektere og produksjonsmoduler/ skip. 
*PSV: Spesialkonstruerte fartøyer for transport av forsyninger og utstyr til og fra offshoreinstallasjoner. Skipene transporterer stykkgods, i hovedsak i containere. 
*SUBSEA: Spesialdesignet fartøy for operasjoner på store dyp, installasjoner og vedlikehold på havbunnen.

## Fusjon

I ekstraordinær generalforsamling i Farstad Shipping ASA den 24. mars 2017 ble Farstad Shipping fusjonert med Solstad Offshore og Deep Sea Supply.

## Referanser





## Eksterne lenker
* 
*  
*
Brede Skistad

**Brede Skistad** (født 4. mars 1948, død 25. august 1995 i Kristiansand) var en norsk fotballspiller og -trener.

Han spilte 124 kamper (4 mål) for  i den gamle 1. divisjon i perioden 1969-77. Han ble også norgesmester i bandy for klubben.

På slutten av 1980-tallet var han trener for . Han klarte å få Stord opp i den nest øverste divisjon i Norge og laget var også nær på å rykke opp i 1989. Fra 1990 til og med 1994 var han trener for . Han førte Start til to bronsemedaljer i serien i  og . I denne perioden var Start med og kjempet om seriegullet, men klarte ikke å prestere godt nok i de siste kampene og gullet glapp til henholdsvis  og . 

I  kollapset Start fullstendig etter at Frank Strandli ble solgt til Leeds og Start var nær ved å rykke ned. I  skulle Start vinne gull, og kjøpte tilbake Tore André Dahlum fra , Petter Belsvik fra , og Tommy Svindal Larsen fra . Men det ble kun fjerdeplass, etter en miserabel start med mange uavgjorte kamper. Etter VM-pausen avsluttet Start sesongen sterkt. 

Brede Skistad trakk seg som Starttrener etter 1994-sesongen på grunn av leukemi, og ble erstattet av sin assistent, Erik Ruthford Pedersen. Brede Skistad fikk et kort comeback (2 seriekamper og 1 cupkamp) i , da han var blitt friskmeldt. Han ga seg dog etter kort tid. Sykdommen blusset opp igjen og han døde 25. august 1995, 47 år gammel.

Som trener i Start fikk han frem mange unge spillere som blant annet Tore André Dahlum, Frank Strandli og Erik Mykland. Disse kom til å sette sitt preg på norsk fotball utover på 1990-tallet. Skistad var veldig godt likt av spillerne, og både Mykland og Morten Pettersen mente at Brede Skistad var den beste treneren de noen gang hadde hatt. 

Skistad var aktuell som norsk landslagstrener etter at Ingvar Stadheim trakk seg i 1990, men det ble til slutt Egil Olsen som ble ny sjef for landslaget. Skistad ble også benyttet som ekspertkommentator i forbindelse med fotballkamper på NRK og TV 2. 

Brede Skistad var tvillingbror til Boye Skistad som spilte samtidig med Brede i Mjøndalen, og som senere ble trener i samme klubb.

Brede Skistad var far til Espen Skistad som var Starts andrevalg som målvakt fra 1992 til 1995 under sin fars ledelse av klubben.

## Referanser
Miikka Multaharju

**Miikka Multaharju** (født 9. oktober 1977) er en finsk fotballspiller som spiller for MyPa.

Han har tidligere spilt for tyrkiske Denizlispor, norske Fredrikstad Fotballklubb og finske HJK Helsinki.

## Referanser


## Eksterne lenker
*
Paralympiske vinterleker 1976

De **paralympiske vinterleker 1976** var de første paralympiske vinterleker som ble arrangert. Vinterlekene ble arrangert i Örnsköldsvik i Sverige 21.–28. februar 1976. Funksjonshemminger som deltok, var blinde og personer med skade i ryggmargen.16 land og 198 deltakere deltok.

Paralympiske sommerleker hadde blitt arrangert siden 1960. Konkurranser innen vinteridrett for funksjonshemmede hadde imidlertid vært arrangert en stund, og det første VM ble arrangert i 1974, av *International Sports Organisation for Disabled* (ISOD). I 1975 var det enda ikke avtalt noen arrangør for det neste VM, og under generalforsamlingen til ISOD i 1975 foreslo en svensk delegat at man burde arrangere vinterolympiade for funksjonshemmede. Det svenske handikapidrettsforbundet tilbød seg å arrangere dette, og året etter var vinterlekene et faktum.  

## Idretter
Det ble arrangert 53 offisielle øvelser innen to idretter.
* 
* 

:;Demonstrasjonsidretter
:*  Alpint for synshemmede 
:*  Langrenn for psykisk utviklingshemmede 
:*  Ispigging 
:*  Kjelkehockey 

## Deltakerland
Totalt deltok 16 nasjoner i lekene. (Antall utøvere per nasjon i parentes). 198 utøvere deltok i øvelser i de to offisielle idrettene alpint og langrenn.

## Medaljefordeling

## Referanser


## Eksterne lenker
* Örnsköldsvik 1976 Paralympic Winter Games hos paralympic.org
Boye Skistad

**Boye Skistad** (født 4. mars 1948) er en norsk idrettspersonlighet, kjent som spiller-, trener- og leder i både bandy og fotball. Han representerer Mjøndalen Idrettsforening og er tvillingbror til Brede Skistad.

## Fotball
Skistad spilte for Mjøndalen i perioden 1968–1979, med unntak av 1971 da han spilte seks kamper for Brann. For Mjøndalen fikk han 134 kamper og scoret 7 mål. Han spilte cupfinale i 1968 og tok sølv i serien i 1976.

Skistad var trener for Mjøndalen i flere sesonger. Med ham som trener tok Mjøndalen sølv i serien i 1986. Han rykket senere ned med laget. Dette gjentok seg i 1992. Da erstattet han svenske Leif Widèn som trener. Etter 13 av 22 kamper sto Mjøndalen med to poeng, men etter at Skistad overtok, kom seirene på rekke og rad. Han var nær ved å holde Mjøndalen i eliteserien, men det ble til slutt nedrykk. 

Skistad har vært daglig leder for Norsk Toppfotball. I 2014 ble han tildelt Kniksens hederspris for mangeårig arbeid for norsk fotball.

## Bandy
Boye Skistad var i en årrekke strateg i Mjøndalens bandylag, og har seks norgesmesterskap som spiller og trener og 56 landskamper. I perioden 1982–1985 var han norsk landslagstrener, og han var generalsekretær i Norges Bandyforbund i ti år. Skistad var en foregangsmann for å få innført bandy for kvinner i Norge.

## Referanser

## Eksterne lenker
*
Teddy Moen

**Theodore Curtis Moen** (1965–2023) var en norsk fotballtrener og daglig leder i Norsk Fotballtrenerforening fra 1998 til sin død.

Moen var ansatt i Trenerforeningen fra 1998, og var en sentral bidragsyter i å bygge foreningen opp til en av de mest solide interesseorganisasjonene for fotballtrenere i Europa. Foreningen hadde per 31. desember 2012 over  medlemmer, gir ut magasinet *[[Fotballtreneren]]*, og arrangerer Nordens største fotballtrenertiltak, Cupfinaleseminaret, i november hvert år.

Teddy Moen var en av landets yngste trenere i toppfotballen da han ledet  første halvdel av 1996-sesongen, men ble erstattet av Karsten Johannessen midtveis i sesongen. Moen dro videre til Grenland etter dette hvor han var spillerutvikler i Telemark Fotballkrets og assistenttrener i Odds Ballklubb under Lars Borgar Waage i 1. divisjon.

Moen døde 16. mai 2023 etter å ha blitt diagnostisert med uhelbredelig kreft i 2017.

## Referanser
Harry Kure

**Harry Kure** (1928–2007) var en norsk fotballspiller. Kure var venstreving for Sarpsborg på 50- og 60-tallet, og spilte også 16 landskamper (fem mål) for det norske . Kure var cornerspesialist, og det sies at han scoret minst åtte mål direkte fra corner i sin karriere - deriblant to i samme kamp mot Sandefjord. 

Mange år etter at Kure hadde lagt opp, ble uttrykket «Harry Kure, Sarpsborg Fotballklubb, tar corner» et begrep i humorbladet KOnK, ofte gjengitt som billedtekst til et fotografi av Kure idet han tar en corner.

## Referanser


## Eksterne lenker
*
Erik Brakstad

**Erik «Polo» Brakstad** (født 1951) er en norsk tidligere fotballspiller og -trener.

Han spilte, som broren Torkild Brakstad, i forsvaret for i hjembyens Molde FK (1968-1976, 1978-79) og Træff (spillende trener 1977; 1980-?). Siden trente han Hødd  til Tippeligaen 1995 og semifinale norgesmesterskapet i fotball for herrer 1995. Deretter  var han assistent i Molde FK under Åge Hareide (1997) og hovedtrener (1998–2000), samt hadde korte opphold i Bryne FK (2001), Moss FK (halve 2002), Kristiansund Ballklubb (2004–05), Hødd (sommeren 2006) og Træff fra 2009 til 2015.

Hans kanskje beste meritter var Moldes 21 runder uten tap i 1998, seriesølvet i Tippeligaen 1999, semifinalist i Norgesmesterskapet i fotball for menn 1999, og deltakelsen Mesterligaen der laget kom til gruppespillet etter eliminasjonen av Mallorca og CSKA Moskva (1999).  Han var også med på å starte den eventyrlige klatringen for Kristiansund Ballklubb. Som trener for Moldes juniorlag vant han junior-NM i 1987 og 1992.

I 2019–20 trente han Midsund Idrettslag, men ble erstattet av Arnt Erik Aspås Brakstad som kom fra Eide og Omegn Fotballklubb. Der var han også for 34 år siden. De slet nederst i 4. divisjon.

Han har vært lærer ved Bekkevoll ungdomsskole i Molde.

## Referanser
Raoul Dufy

**Raoul Dufy** (født 3. juni 1877 i Le Havre i Normandie i Frankrike, død 23. mars 1953 i Forcalquier) var en fransk fauvistisk maler. Han utviklet en fargerik og dekorativ stil, som ble in på både keramikk, tekstiler og dekorasjoner for offentlige bygg, Han laget mange bilder av offentlige friluftsarrangementer.

## Liv og virke
### Bakgrunn
Raoul Dufy hadde åtte søsken og ble som 14-åring ansatt i et kaffehus i hjembyen. Da han ble 18, fikk han økonomi til å gå på den lokale kunstskolen. Sammen med Othon Friesz studerte han arbeidene til Eugène Boudin på det lokale kunstmuseet.

Etter ett års militærtjeneste fikk han stipend som satte ham i stand til å bli elev ved École nationale des beaux-arts (Det nasjonale kunstakademi) der han var samtidig med Georges Braque. Han kom også i kontakt med impresjonister som Claude Monet og Camille Pissarro. 

### Maler
Berthe Weill tok ham opp som utstiller i sitt galleri i 1902. Henri Matisses *Luxe, Calme et Volupté*, som Dufy så i 1905 på Salon des indépendants, var en åpenbaring for ham og ledet ham mot fauvistene.

Han malte i deres stil inntil han ble mer dempet etter å ha studert Paul Cézannes arbeider nærmere i 1909. Sin egen stil fant han først omkring 1920 etter en lengre flirt med kubismen. Han brukte deretter en skisseaktig start med skjelettaktige strukturer etterfulgt av lyse overstrøk i hurtig tempo, kalt *[[stenografi]]ske* i ettertid. 

Hans bilder fra regattaer, strender ved Rivieraen, selskapsliv og konserter gjorde ham folkekjær, men mindre høyt rangert av kunstkritikere og -skjønnere i forhold til de bildene som tok opp mer kontroversielle sider av menneskeliv og samfunn.

I 1938 fullførte Dufy ett av de største malerier verden til da hadde sett: Fresken *La Fée Électricité* for Verdensutstillingen i Paris (Exposition internationale «Arts et Techniques dans la Vie moderne») i 1937.

Dufy var også en kjent illustratør og han skapte stoffmønstre for motedesigneren Paul Poiret, fresker og veggmalerier for offentlige bygg, kartonger for gobeliner og han designet porselen. Dufys grafiske arbeider er bl.a. å finne som illustrasjoner i bøker av Guillaume Apollinaire, Stéphane Mallarmé og André Gide.

Han døde i 1953 og ble gravlagt i det bygningsfredede klosteret *Monastère de Cimiez* nær Nice der også andre franske kunstnere og forfattere ligger gravlagt, bl.a. Matisse og Roger Martin du Gard.

## Referanser


## Eksterne lenker
* 
* 
*
Willeram fra Leiden

**Willeram fra Leiden**, også kjent som **Williram fra Egmond**, er den eldste eksisterende boken skrevet på nederlandsk. Den ble skrevet på gammelnederlandsk rundt år 1100.

## Williram av Ebersbergs bok
*Willeram fra Leiden* er en oversettelse og bearbeidelse av en kommentar som abbed Williram i det bayerske benediktinerklosteret Ebersberg skrev en kommentar om bibelboken Salomos høysang. Det antas at han skrev den mellom 1059 og 1065 i en østfrankisk (høytysk) dialekt. Teksten var inndelt i tre kolonner: 
*til venstre den gjendiktede teksten i stiliserte latinske heksametre, 
*i midten bibelteksten på latin
*til høyre abbedens kommentar på østfrankisk og middelalder-latin.
Boeken ble populær og det finnes flere kopier av den.

## Den vest-nederlandske oversettelsen
Rundt 1100 ble en nederlandskspråklig kopi og bearbeidelse laget, antagelig i benediktinerklosteret i Egmond. Dette antas siden den meget tidlig var å finne i dette klosterets bibliotek. 

Med hensyn til andre gammelnederlandske tekster er *Willeram* omtrent to hundre år yngre enn de Wachtendonckse Psalmen som ble skrevet rundt 900. Den siste er kun kjent fra kopier fra det 16. århundre og senere, mens den *Egmondske* eller *Leidse Williram* ganske sikkert kan regnes å være en autograf. Det betyr at denne avskriften er et manuskript skrevet av oversetteren selv, og ikke en kopi.

Den som kopierte og oversatte boken lot det høytyske «Vorlage» bli, men byttet ut høytyske ord med ord fra den nordvestlige delen av Nederland, endret tyske pre- og postfiks slik at de virket mer nederlandske, forandret bøyningen av verb og stavingen generelt slik at det ble et mer nederlandsk hele.

På slutten av det 16. århundre ble *Willeram* overdratt til universitetsbiblioteket i Leiden, og der befinner den seg fremdeles.

## Litteratur
*Sanders, Willy: *(Expositio) Willerammi Eberspergensis abbatis in canticis canticorum; die Leidener Handschrift, neu herausgegeben*, München 1971.
*Sanders, Willy: *Der Leidener Willeram. Untersuchungen zu Handschrift, Text und Sprachform*, München 1974, Wilhelm Fink Verlag.
*Klein, T. *Zum altniederlaendischen 'Leidener Willeram' und zu einigen westgermanischen Pronominalformen*. Zeitschrift Deutschen Philologie 1979: 98, 425 – 447.

## Eksterne lenker
* Bilde av en side av Willeram
Den lille villgåspagoden

**Den lille villgåspagoden**, eller **Den lille gåsepagoden** (小雁塔, *Xiǎoyàn Tǎ*) er en av de to viktigere pagoder i byen  Xi'an i Kina.  Den andre er Den store villgåspagoden. 

Den lille villgåspagoden ble bygd mellom 707 og 709 under Tang-dynastiet, av keiser Gaozong. Pagoden var 45 meter høy, men under jordskjelvet i Shaanxi i 1556 ble den rystet slik at den etterpå raget bare 43,4 meter opp.
Den store villgåspagoden

**Den store villgåspagoden** (kinesisk: 大雁塔, pinyin: *Dàyàn Tǎ*) er en pagode som ligger i distriktet Yanta sør i byen Xi'an i Folkerepublikken Kina. Den ble bygd i 652 under Tang-dynastiet og hadde opprinnelig fem nivåer. Pagoden ble bygd for å ta vare på sutraer og små Buddhafigurer som den buddhistiske reisende og oversetter Xuanzang bragte med seg til Kina.

Tidlig på 700-tallet påbygde keiserinne Wu pagoden med fem nivåer til. Senere kriger skadet pagoden slik at den i dag har bare syv nivåer. Den rager 64 meter i været og utsikten over Xi'an fra toppetasjen er flott.

## Eksterne lenker
* 
* The Great Wild Goose Pagoda 
* https://web.archive.org/web/20070510201729/http://www.nudieman.com/anrg/great_gander_pagoda.html
* https://web.archive.org/web/20061105093611/http://www.china-travel-golden-route.com/goose_pagoda.html
Krister Sørgård

**Krister Sørgård** (født 1970) er en norsk tidligere langrennsløper og langrennstrener.

Sørgård tilhørte norgeseliten fra 1992 til 2001, uten noen gang å ta steget helt opp i verdenstoppen. Han debuterte i verdenscupen ved å bli nr 25 på femmila i Vang (flyttet fra Holmenkollen) i 1992. I NM 1992 tok han bronse på 50 km og han deltok på Kirkenes og Omegn Skiklubb sitt vinnerlag i 3&nbsp;×&nbsp;10&nbsp;km stafett, sammen med Vegard Ulvang og Magne Hellerud.

Han deltok i VM 1993 med en 10.-plass på jaktstarten som beste resultat. I 1996 fikk han sin eneste pallplassering i verdenscupen da han ble nr. 2 på femmila i Holmenkollen. I 1998 tok han NM-gull 15&nbsp;km jaktstart og sølv på 30&nbsp;km klassisk.

Våren 2003 overtok han som hovedtrener for det norske herrelandslaget i langrenn. Han hadde stor suksess i sitt første VM (Oberstdorf 2005), der det norske herrelaget tok tre gull og avsluttet med tredobbelt på den klassiske femmila. Ett år senere slet det norske laget i OL i Torino, og Sørgård ble utsatt for sterk kritikk, blant annet på grunn av laguttaket, da han hverken tok ut noen av skiskytterne eller Petter Northug jr til troppen.

Til tross for kritikken mot Sørgård var det likevel overraskende da han våren 2006 trakk seg som landslagstrener for å lede en bilforretning på Hønefoss. Morten Aa Djupvik overtok som hovedtrener etter Sørgård.

## Medaljer i norske mesterskap

## Referanser


## Eksterne lenker
*
The Chronic

***The Chronic*** er Dr. Dres første soloalbum, utgitt i 1992. På denne tiden var Dr. Dre kjent fra bandet N.W.A. som han hadde forlatt på grunn av pengekrangler med Eazy-E. Albumet introduserer Kurupt, Nate Dogg, Lady of Rage, Dat Nigga Daz og viktigst: Snoop Doggy Dogg. Sangene handler stort sett om ghettolivet, damer, dop («chronic» viser til en type cannabis) og hat mot Eazy-E. Albumet er blitt kåret sammen med Nirvanas *[[Nevermind]]* som 1990-tallets viktigste album. 

## Sporliste

## Referanser


## Eksterne lenker
*
Ragnvald av Ivarætten

**Ragnvald** (død 921) var en norrøn-gælisk høvding av Ivarætten. I irske annaler benevnes han **Ragnall ua hÍmair**. Han var aktiv i Irland, Northumbria og områdene rundt Irskesjøen på begynnelsen av 900-tallet. Det er mulig at han var bror til Sigtrygg Caech.

Ragnvald var en leder innenfor Ivarætten, sannsynligvis den fremste innenfor ætten etter at *Ivar*, konge av Dublin til 902, ble drept i et slag i Strathearn i Skottland i 904. Han kan ha gjort krigstokt i Northumbria så tidlig som 910, og i 914 vant han et større slag mot skotter og engelskmenn ved Corbridge. Samme år var han ifølge Ulsterannalene på Man, hvor han vant et sjøslag mot *Barid sønn av Ottar*.

I 917 kommer Ragnvald og Sigtrygg Caech som ledere for hver sin flåtestyrke til Irland. Ragnvald tar kontroll over Waterford, mens Sigtrygg lander lenger nord i Leinster. De møter motstand fra den irske overkongen Niall Glúndub, men han klarer ikke å forhindre at de etablerer seg. Sigtrygg tar kontroll over Dublin, men Ragnvald forlater Irland i 918. Han plyndrer Dunblane i Perthshire, og slår engelske og skotske styrker under Konstantin II av Skottland ved Tynemouth samme år. Fra 919 er han konge i Jorvik (dagens York), i 920 anerkjenner han Edvard den eldre som overkonge og blir selv anerkjent som konge av Northumbria. Ragnvald dør i 921, og blir etterfulgt som konge i Jorvik av Sigtrygg.

## Referanser


## Litteratur
*Donnchadh Ó Corraín, «*Vikings in Ireland and Scotland in the Ninth Century*». I: *Peritia* 1998. Årbok for *Medieval Academy of Ireland*. issn 0332-1592 pdf
***Donnchadh Ó Corraín**, *The Vikings & Ireland* pdf
*Annalene av de fire mesterne
*Inisfallen-annalene
*Ulster-annalene

## Eksterne lenker
* Annalene av de fire mesterne, Ulster-annalene og Inisfallen-annalene i elektronisk utgave (både på gælisk og engelsk) hos CELT
Svarte sekunder (bok)

::*For TV-serien basert på denne boka, se [[Sejer - svarte sekunder]].*

***Svarte sekunder*** er en krimbok av den norske forfatterinnen Karin Fossum. Boka ble første gang utgitt i 2002 og har siden kommet i flere nye opplag. Boka ble godt mottatt av både lesere og anmeldere.

## Handling

Helga Joners lille datter, Ida, skal bare ut en tur i kiosken for å kjøpe et blad og noe tyggis. Hun kommer aldri tilbake. Det blir en lang og vanskelig oppklaring for Sejer. Her fins det tilsynelatende ikke noe motiv, ingen logiske forklaringer. Samme kveld som Ida forsvant, kom fetteren hennes, Tomme, hjem veldig sent og hadde bulket bilen. Han oppfører seg veldig rart, er preget av det som har skjedd og er mye sammen med Willy – en kar som har vært innblandet i biltyverier og driver med narkotika. 

Den mentalt tilbakestående Emil Johannes oppfører seg så rart at moren hans blir alvorlig redd for at noe har hendt. Han vil ikke slippe henne inn når hun banker på, og da hun endelig kommer seg inn i huset hans, lukter det forferdelig der.

Omsider blir Ida funnet nedfrosset, innpakket i en dyne på Lysjordet. Eneste sporet etterforskerne nå har er en rød fjær og nattkjolen Ida var iført.

Til brevvennen sin skrev Ida at hun kjenner noen som har en fugl. Moren har aldri hørt om denne fuglen. Den røde fjæren Konrad Sejer og Jacob Skarre finner i esken hennes blir et viktig spor. Skarre har også funnet frem til butikken som solgte den pene nattkjolen som Ida ble funnet i. Butikkekspeditøren klarer å gi en meget detaljert beskrivelse av personen som kjøpte nattkjolen.

Sejer og Skarre drar hjem til Elsa Mork, moren til Emil, fordi tegningen ligner veldig på henne. Hun nekter for å ha sett nattkjolen. Sejer prøver å lokke frem informasjon, men er redd for å skremme henne.

## Referanser
Irving Fisher

**Irving Fisher** (født 27. februar 1867, død 29. april 1947) var en fremtredende amerikansk økonom. Fisher var en av de første nyklassiske økonomene.

Fisher er blant annet kjent for sine arbeider om rente, investering, sparing og kapitalens produktivitet. Han viste at i likevekt tilsvarer kapitalens grenseproduktivitet renten, som igjen tilsvarer husholdningenes eller investorenes tidspreferanserate.

Fisher lanserte kvantitetsteorien, som sier at prisnivået multiplisert med aktivitetsnivået i økonomien, tilsvarer pengemengden multiplisert med pengenes omløpshastighet.

Han var en av de første økonomene som skilte eksplisitt mellom nomiell rente og realrente.

Fisher giftet seg inn i en rik familie, men tapte mye av formuen ved krakket på New York-børsen i 1929. Han er berømt for sitt utsagn få dager før krakket at aksjemarkedet nå har nådd et permanent høyt nivå.

## Referanser
Airbus H135

**Airbus Helicopters H135**, tidligere **Eurocopter EC135**, er et to-motors sivilt helikopter produsert av Eurocopter Deutschland. Det er en av Europas ledende helikopter-typer til bruk for politi- og ambulanseflyvning, og brukes også til persontransport. Helikopteret flyr under instrumentflygereglene (IFR) og er utstyrt med digitale styrekontroller. Modellen har vært i drift siden 1996 og er produsert over 1000 eksemplarer.  

## Utvikling

### Opphav
Arbeidet med å utvikle helikopteret ble startet av det tyske selskapet Messerschmitt-Bolków-Blohm (MBB) under betegnelsen *Bo&nbsp;108* av MBB, på 1970-tallet. Den ble utviklet i samarbeid med Aerospatiale,og var i utgangspunktet ment for å demonstrere ny teknologi, som skulle kombinerer egenskapene til MBB Bo 105 med nye teknologi og et aerodynamisk strømlinjeformet design. Denne teknologien var blant annet rt de første heldigitale motorkontrollene (FADEC) på et helikopter, en hovedrotor uten kulelagre, og en ny girkasse. Den første prototypen hadde sin første flyvning 17. oktober 1988 og var drevet av to Allison 250-C20R/1-motorer. En annen BO&nbsp;108 fulgte 5. juni 1991, denne gangen med to Turbomeca TM319-1B Arrius-motorer. I motsetning til senere produserte individer, fløy begge demonstrasjonshelikoptrene med konvensjonelle halerotorer.

På slutten av 1990-tallet, ble utformingen revidert med innføring av det nye *[[Fenestron]]*-halerotorsystemet, en avansert stiv hovedrotor, komposittmaterialer, og resonansisoleringssystemer. Det ble besluttet å følge en fullt sertifiseringsprogram, noe som resulterer i produksjonen av to pre-produksjonsprototyper. Disse ble kalt EC135 for å stemme med den nyopprettede selskapet Eurocopter. Det ble deretter bestemt at EC135 skulle utvikles med to konkurrerende motorer, Turbomeca Arrius 2B og Pratt & Whitney Canada PW206B. Begge motorene viste seg å fungere godt og er begge tilgjengelig på EC135.

EC135 hadde sin første offentlige opptreden i januar 1995 på Heli-Expo i Las Vegas. Modellen fikk europeisk JAA-sertifisering 16. juni 1996 og FAA-godkjenning 31. juli.

## Tekniske data

* **Mannskap:** En pilot
* **Lengde:** 12,16 meter
* **Rotordiameter**: 10,20 m
* **Vingeareal:** 81,7 m²
* **Høyde:** 3,51 m
* **Vekt (tom):** 1&nbsp;45 kg
* **Maks startvekt:** 2&nbsp;910 kg

**Ytelse**

* **Motorer:** 2 Turboméca Arrius 2B2 turboshaft, 633 hk (472 kW) hver eller 2 x Pratt & Whitney Canada PW206B turboshaft 621 hk (463 kW) hver
* **Propeller:** Firebladers rotor
* **Toppfart:** 287 km/t
* **Rekkevidde:** 635 km
* **Klatreevne:** 1&nbsp;500 fot/min (7,62 m/s)

## Referanser


## Eksterne lenker
* Produsentens sider
* Produsentens sider om EC-135
Sugar Ray Leonard

**Ray Charles Leonard** (født 17. mai 1956) var en av verdens beste profesjonelle boksere på 1970- og 1980-tallet.

## Referanser


## Eksterne lenker
* 
*
Brudd (bok)

***Brudd*** er ei bok av den norske forfatterinnen Karin Fossum. Boka ble utgitt første gang i 2006. 

## Handling
Bokas hovedperson heter Alvar Eide, en middeladrende, beskjeden mann. Han arbeider i et kunstgalleri og er en fredelig borger.
En kald dag om vinteren kommer en ung kvinnelig rusmiddelavhengig inn i galleriet. Alvar oppdager for første gang at han ikke har kontroll over tilværelsen. Han vil gjøre det som er best, men klarer ikke å få det til.

Bokas forfatter er også selv en del av historien. Boka er ikke en krimroman som mange av Fossums tidligere bøker.

## Referanser
Brudd

**Brudd** eller **brott** kan bety:
* Brudd (geologi) 
* Brudd (mineralogi)
* Beinbrudd
* Brudd i metaller, betong eller plaststoffer.
* *[[Brudd (bok)]]*
* Brudd (band)
Henrique Hilário

**Henrique Hilário Meireles Alves Sampaio** (født 21. oktober 1975) er en portugisisk tidligere målmann som sist spilte for den engelske klubben Chelsea FC frem til 2013. 

Hilário kom til Chelsea sommeren 2006. Han kom gratis fra Portugal og ble regnet som Chelseas tredjevalg i mål. 

Etter at Chelseas to andre målmenn, Petr Čech og Carlo Cudicini ble skadet høsten 2006, måtte Hilario vokte buret for Chelsea. Han fikk 17 kamper for klubben i serien denne sesongen, men har ikke spilt seriekamper etter dette.

## Referanser


## Eksterne lenker
*
Putney

**Putney** er et område i Wandsworth i sørvestlige London. Det ligger 8,2&nbsp;km sørvest for Charing Cross, på sørbredden av Themsen. Fulham ligger på motsatt side av elven. Området er identifisert i London-planen som en av 35 betydelige sentre i Stor-London.

## Historie

Putney opptrer i *[[Domesday Book]]* fra 1086 som **Putelei** eller **Putenhie**. Det er kjent at stedet hadde inntekter på 20 *[[shilling]]s* fra fergetrafikk eller markedstoll som tilfalt herregården Mortlake. Stedsnavnet er av angelsaksisk opprinnelse, enten i betydningen «gården til [en mann ved navn] Putta» eller «haukegården». Fergen omtalt i *Domesday Book* dukker også opp i husholdningsregnskapene til kong Edward 1. (1272–1307), da Putneys fergemenn fikk 3s 6d (17½ *pence*) for å frakte kongefamilien over Themsen, og for å frakte kongen selv til Westminster.

På 1600-tallet ble stedet lovprist for kvaliteten på laksen som ble fanget der. I 1647 ble de såkalte Putney-debattene holdt i kirken St Mary's i Putney. Representanter for Oliver Cromwells *[[New Model Army]]* diskuterte der Englands konstitusjonelle framtid.

I 1855 ble Putney en del av Wandsworth-distriktet i Surrey. I 1889 ble det inkludert i det nye *London [[County]]*. Fra 1965 ble Putney en del av *[[London Borough of Wandsworth]]* i forbindelse med at *Greater London Council* erstattet det tidligere *[[London County Council]]*.

## Kjente født i Putney
* Nicholas West  (1461-1533), biskop av Ely.
* Thomas Cromwell (ca 1485-1540), politiker og rådgiver for Henrik 8.

## Roing
Siden andre halvdel av 1800-tallet har Putney vært et viktig sentrum for rosport i Storbritannia. Det er to historiske årsaker til dette. For det første betydde det økte antallet dampskip på Themsen at det ikke var lett å drive med fritidsroing i det sentrale London. Ved Putney var det langt mindre kommersiell trafikk, mest fordi de mange pilarene på den opprinnelige Putney Bridge ikke lot større båter og skip komme gjennom. For det andre ble adkomsten forenklet etter åpningen av *London and South Western Railway* fra Waterloo stasjon til Putney, og *Metropolitan District Railways* linje til Putney Bridge.

Mer enn tyve roklubber holder til ved Putney Embankment. Blant de største finner man *London Rowing Club* (som også er den eldste, etablert 1856), *Thames Rowing Club, Imperial College Boat Club* og *Vest Rowing Club*. En rekke OL- og Henley-vinnere har kommet fra en av Putney-klubbene.

*The Boat Race*, konkurransen mellom Oxford- og Cambridge-universitetet, har startet i Putney siden 1845. Racet har siden 1856 vært en årviss foreteelse. Det er også flere andre viktige konkurranser som starter eller ender i Putney.

## Kommunikasjon
Det er to undergrunnsstasjoner og en jernbanestasjon i Putney:
* East Putney undergrunnsstasjon
* Putney Bridge undergrunnsstasjon
* Putney stasjon

## Referanser


## Eksterne lenker
*
EAA (andre betydninger)

**EAA** er den engelskspråklige og dermed internasjonale forkortelsen for Det europeiske friidrettsforbundet (European Athletic Association).

Andre mulige betydninger er:

* East African Airways, tidligere østafrikansk flyselskap for Kenya, Tanzania og Uganda. 
* Electric Auto Association, forening for elektriske biler.
* European Anglers Alliance, en europeisk union som blant annet Norges Jeger- og Fiskerforbund er tilsluttet.
* European Association of Archaeologists, europeisk sammenslutning for arkeologer.
* Experimental Aircraft Association, Chapter 573 Norway, norsk avdeling av internasjonal union av private som bygger fly selv fra tegning eller byggesett.
Austad kirke

**Austad kirke** kan være:

*Austad kirke (Bygland) – en kirke i Bygland kommune
*Austad kirke (Lyngdal) – en kirke i Lyngdal kommune
Mortlake

**Mortlake** er et forstadsområde i bydelen Richmond upon Thames i London. Det ligger ved Themsen, mellom Sheen og Barnes.

Siden 1845 har mållinjen for The Boat Race, rokonkurransen mellom University of Oxford og University of Cambridge, vært i Mortlake. Det er også flere andre viktige rokonkurranser som starter eller ender der.

## Historie
Stedet er nevnt som en landsby i *[[Domesday Book]]* (1086). Herregården og sognet var da omtalt som Mortlake, og var eid av erkebiskopen av Canterbury. I 1086 var det erkebiskop Lanfranc. Dets verdi besto av 25 hider, 1 kirke, 2 møller verd £5, et fiskeri, 33 ploger, 20 acre med beiteland, skog verdt 55 griser. Det ga £38 fra 17 hus i London, mindre enn £1 fra hus Southwark, og £1 fra toll ved Putney i året til sine føydale overherre. Herregården tilhørte erkebiskopen av Canterbury inntil Henrik VIIIs tid, da den ble overtatt av kronen.

Opphavet til navnet er usikker. Det er generelt antatt å være avledet fra mortuus lacus, «død innsjø». I Doomsday Book er det omtalt som Mortlage, som på angelsaksisk henviser til tvangslov, men synes ikke å forklare dets etymologi. Da det nevnes at det var et fiskeri her kan Mortlakes stedsnavn muligens være avledet fra angelsaksiske ordene *mort*, «ung ørret, og *lacu*, «liten bekk» (som siden har forsvunnet) 

Den mest kjente personen som kom fra Mortlake er John Dee, Elisabeth Is rådgiver. På den lokale kirkegården finner man graven til skuespilleren Richard Burton.

## Referanser


## Eksterne lenker
*
Barnes

**Barnes** er et forstadsområde i bydelen Richmond upon Thames i London. Det ligger 8,5 km vest-sørvest for Charing Cross, ved en bøy i Themsen og med Hammersmith Bridge i den nordlige enden. Området har noen av de eldste og dyreste boligene i London, særlig i gaten The Terrace. Beliggenheten ved elven skjermer mot trafikk, og de store husene gjør det til et roligere alternativ til Kensington, Fulham og Chelsea for de som ønsker en eksklusiv bolig. 

## Historie
Historisk var området en del av Surrey og Barnes opptrer i Domesday Book av 1086 som Berne. Kannikene av St. Pauls katedralen hadde besittelser her: 8 hider, betalte skatt med området Mortlake; 6 plogland, 20 acre (81,000 m²) med beiteland. De ga totalt £7 i året til dets føydale herrer.

I Castelnau, den nordlige delen av Barnes, ligger en kirke viet til Den hellige treenighet og et boligområde fra 1930-årene. Husene ble bygget av bydelsforvaltningen, og mange av dem er såkalte «Boot houses», bygget av selskapet Henry Boot. Husene oppfyller ikke moderne krav til bygningsstandard. For å kunne få lån med pant i huset er det nødvendig med nye yttervegger, hvilket har ført til at det er svært vanskelig for eierne å selge husene; de fleste har bodd der hele sitt liv. 

En undersøkelse i 2014 slo fast at Barnes hadde den høyeste andelen av uavhengige butikker i uansett område i Storbritannia med en andel av 96,6 prosent.

Ebenezer Cobb Morley skrev i 1860-årene de moderne reglene for fotball i sitt hjem i Barnes. 

Komponisten Gustav Holst og ballettdanseren Ninette de Valois bodde i The Terrace, Barnes, og deres hus har blå plaketter.

Sangeren Marc Bolan døde i en trafikkulykke i Barnes den 16. september 1977 da hans venninnes bil, en Mini, kolliderte med et tre i Queen's Ride.

## Referanser


## Eksterne lenker
* 
* Barnes and Mortlake History Society
* Barnes Village
Autograf

**Autograf** (fra gresk *autos*, «selv» og *grafein*, «å skrive») er en egenhendig nedskrevet tekst. Begrepet brukes i dagligtale mest om signaturer, navnetrekk med eller uten en hilsen, fra kjente personer. Det kan da også brukes om maskinproduserte signaturer, selv om disse strengt tatt ikke er egenhendig nedskrevet. 

Begrepet overlapper med holograf, som er et dokument der all tekst er skrevet med opphavspersonens hånd. En holograf er således alltid en autograf. Det finnes autografer som også inneholder maskinskrift eller en annen persons hånd, for eksempel der en person kun har signert dokumentet, eller der personen har tilføyd tekst for hånd til et dokument. Hele dokumentet er da ikke en autograf, kun det gjeldende avsnittet eller signaturen. 

Innen arkivering, forskning og omsetning knyttet til manuskripter skiller man mellom autografer, kopier og diktater. Autografer regnes som spesielt viktige, ettersom de ligger nærmest originalkilden, det vil si forfatteren. De har også gjerne en høyere salgsverdi enn kopier og diktater ettersom selve håndskriften har en verdi i seg selv som et klenodium; jo mer kjent forfatteren er, jo mer vil dette påvirke prisen. 

Den hyppigst forekommende typen autografer, utenom rene signaturer, er brev. Personlige brev er tradisjonelt skrevet for hånd, og er derfor også holografer.


Fil:Friedrich Engels Poesialbum Eintrag.jpg|Den tyske revolusjonære filosofen Friedrich Engels' hilsen i poesialbumet til Jenny Longuet (1844–1883), dattera til Karl Marx.
Fil:Bundesarchiv Bild 183-2004-1001-500, Vidkun Quisling, Autogramm schreibend.jpg|Nasjonal Samlings leder Vidkun Quisling skriver autografen til en ung kvinne i NS Arbeidstjeneste 1943. 

File:Kjetil Andre Aamodt in Morioka.jpg|Alpinisten Kjetil André Aamodt skriver autografer like etter verdensmesterskapet i Shizukuishi i Morioka i Japan i 1993
|



## Se også
* Signatur (navnetrekk)
* Pseudepigrafi
* Minnebøker

## Eksterne lenker
*
Taktikk

::*For taktikk i sport se [[taktikk (sport)]]*
**Taktikk** kommer fra gresk τακτική (*taktike*) og er opprinnelig militært vokabular i betydningen «å organisere og lede tropper». Militær taktikk er en egen lære og fagområde. I senere tid nyttes begrepet for å legge en plan for hvordan nå et bestemt mål. En taktiker er en person som utøver taktikk ved å benytte seg av sine fordeler og en eventuell motstanders svakheter for å best mulig nå sine mål. 

Taktikk nyttes som begrep innen de områder som krever en planmessig fremgangsmåte for å nå et mål. I tillegg til det militære kan det være innen organisasjonsledelse og ulike spill og sport.

Taktikk settes ofte i sammenheng med strategi. Den tyske generalen og militærteoretikeren Carl von Clausewitz (1780–1831) definerte begrepene i boken *[[Vom Kriege]]* (Om krig) slik: Strategi er «kunsten å utnytte et slag til å vinne en krig», og taktikk er «kunsten å utnytte troppene til å vinne et slag». Løst sagt kan det slåes fast at strategi er å gjøre de riktige tingene, mens taktikk er å gjøre tingene riktig. Slik vil strategi alltid være overordnet taktikk, siden et tiltak eller aktivitet som utføres på riktig måte, vil ikke gi måloppnåelse hvis det er feil tiltak eller aktivitet fra begynnelsen av.

## Se også

* Oppdragstaktikk
Christian Poncelet

**Christian Poncelet** (født 24. mars 1928 i Blaise, død 11. september 2020) var en fransk politiker. Poncelet representerte partiet Union pour un mouvement populaire. Han var fra 1998 president i det franske senatet.

Poncelet var ordfører i Remiremont og leder i generalrådet for Vosges.

Poncelet ble i 2015 utnevnt til offiser av Æreslegionen. Han ble i 2000 hedret med storkors av Den Kongelige Norske Fortjenstorden.

## Referanser


## Eksterne lenker
* 
*
Benoît Hamon

**Benoît Hamon** (født 1967) er en sosialistisk fransk politiker. Han representerer Parti socialiste, er medlem av nasjonalforsamlingen og Europaparlamentet og vært utdanningsminister. Hamon er sosialistpartiets kandidat ved presidentvalget i 2017.  

## Liv og virke

### Politisk karrière
Hamon grunnla den sosialistiske ungdomsorganisasjonen Mouvement des jeunes socialistes i 1993. Han ledet denne frem til 1995. Han ble deretter rådgiver for Lionel Jospin frem til 1997, da han gikk over til en stilling som rådgiver for arbeids- og solidaritetsminister Martine Aubry. Hamon var rådgiver for Aubry frem til 2000.

I 2001 ble han valgt inn i bystyret i Brétigny-on-Barley. Han ble i 2004 ble valgt til Europaparlamentet. Hamon var medlem av komiteen for økonomiske saker og pengepolitikk i Europaparlamentet. Han var også nestleder i delegasjonen for relasjoner til USA.

Hamon markerte seg som motstander av Traktaten om en forfatning for Europa. Hamon har vært nasjonalsekretær i Parti socialiste. 

I november 2008 stilte Hamon som kandidat da sosialistpartiets medlemmer avholdt uravstemning for å velge partiets nye leder (og dermed sannsynligvis neste presidentkandidat). Han ble slått ut i første valgomgang, da både Martine Aubry (34,7&nbsp;%) og Ségolène Royal (42,5&nbsp;%) fikk flere stemmer enn Hamon (22,4&nbsp;%).

Han ble innvalgt til Frankrikes nasjonalforsamling i 2012.

Hamon er kandidat ved presidentvalget i 2017. Den 29. januar 2017 vant han sosialistpartiets primærvalg og slo rivalen Manuel Valls i andre valgomgang.

## Referanser

## Eksterne lenker
* 
* 
*
Jean-Luc Moudenc

**Jean-Luc Moudenc** (født 19. juli 1960 i Toulouse) er en konservativ fransk politiker. Han har vært borgermester i Toulouse siden 2014. Han var også ordfører i perioden 2004 til 2008. Moudenc tilhører partiet Les Républicains.

Moudenc er utdannet i samfunnsvitenskapelige fag fra Universitetet i Toulouse, og gikk ut i 1984. Etter studiene jobbet han som journalist, samtidig som han gikk inn i lokalpolitikken. 

## Referanser


## Eksterne lenker
* 
* Profil på nettsidene til Toulouse (på fransk)
Val Kilmer

**Val Edward Kilmer** (1959–2025) var en amerikansk skuespiller. Han befattet seg i hovedsak med film og hadde ledende roller i filmer som blant annet *[[Top Secret!]]*, *[[Top Gun]]*, *[[The Doors (film)|The Doors]]* og *[[Batman Forever]]*.

Utover i 1990-årene fikk Kilmer kritikernes respekt etter hans innsats som Jim Morrison i *[[The Doors (film)|The Doors]]*, Doc Holliday i *[[Tombstone (film)|Tombstone]]*, Elvis Presley i True Romance og som Batman i *[[Batman Forever]]* fra 1995. Han gjorde seg senere bemerket i filmer som *[[The Salton Sea]]*, *[[Spartan (film)|Spartan]]*, *[[The Wonderland Murders]]*, *[[Kiss Kiss, Bang Bang]]* og *[[Top Gun: Maverick]]*.

## Filmografi

## Referanser


## Eksterne lenker
* 
*
Caroline Corr

**Caroline Georgina Corr** (født 17. mars 1973 i Dundalk i Irland) er medlem av den irske pop-rock gruppa The Corrs. Hun spiller for det meste trommer, perkusjon og bodhrán, men også piano

I august 2002 giftet hun seg med sin mangeårige kjæreste, Frank Woods. Bryllupet fant sted i Spania. Siden da har paret fått tre barn.

Caroline bor i Spania med familien sin.

## Eksterne lenker
* 
* 
*
Patrick Bloche

**Patrick Bloche** (født 4. juli 1956 i Neuilly-sur-Seine) er en fransk politiker. Han representerer Parti socialiste.

Bloche sitter i Frankrikes nasjonalforsamling, noe han har gjort siden 2002. Bloche representerer syvende distrikt i Paris.

Fra 1995 til 2001 satt Bloche i bystyret i Paris.

## Referanser
Mulholland Drive

**Mulholland Drive** er en vei i Los Angeles i California, oppkalt etter ingeniøren William Mulholland. En del av veien kalles også for *Mulholland Highway* og ble åpnet i 1924.

Den hovedsakelige tofeltsveien er drøyt 33 km og følger åssiden på Santa Monica Mountains og Hollywood Hills og man har fra denne utsikt over Los Angeles, deler av San Fernando Valley og Hollywoodskiltet.

Veiens plassering har gjort at den har vært sentral i populærkulturen:

## Film
* Filmen *[[Mulholland Drive (film)|Mulholland Drive]]* var oppkalt etter veien.
* Den blir også kalt «Bad Boy Drive» på grunn av at Jack Nicholson, Warren Beatty og den nå døde Marlon Brando har hatt adresse her.
* I den siste scenen i filmen *[[Four Rooms]]* henviser Bruce Willis til den.
* I *[[Hurlyburly]]* dør karakteren Phil, spilt av Chazz Palminteri i en trafikkulykke her.
* I *[[Point Break]]* er en scene hvor bankranernes bil blir funnet her.
* I *[[Lost Highway]]* er en scene fra Mulholland Drive.
* Skuespillere som Johnny Depp og Tom Hanks bor på  Mulholland Drive
* Filmen *[[Death Becomes Her]]* har en kort sekvens hvor Bruce Willis og Goldie Hawns rollefigurer planlegger å drepe Meryl Streeps rollefigur ved å sende hennes bil utfor stupene på Mulholland Drive.

## Musikk
Veien er nevnt i bl.a.  Tom Pettys «Free Fallin'», R.E.M.s «Electrolite», Felix Da Housecats «Everyone Is Someone in L.A.», Razorlights «Los Angeles Waltz», Lamb of Gods «Forgotten (Lost Angels)», Frank Blacks «Ole Mulholland» (1994), og Poes «Hey Pretty».

## Bøker
Den franske filosofen Jean Baudrillard beskriver Mulholland Drive gjennom metaforen som en «entry point for extraterrestrials» i boken *America*.  

## Annet
Det er en attraksjon i Disneyland som heter «Mulholland Highway» (tidligere ble den kalt «Mulholland Madness»).

I bilkjøringsspillet Street Rod II kan spilleren kjøre et løp som heter «Mullholland Drive», men dette er ikke en faktisk beskrivelse av denne veien, og endrer seg fra gang til gang.

## Referanser


## Eksterne lenker
* 
* Mulholland Drive filmet med kamera og vist på et kart på Kinomap
* Mulholland Drives vrak
Othon Friesz

**Othon Friesz**, fullt navn **Henri-Achille-Émile-Othon Friesz** (født 6. februar 1879 i Le Havre i Frankrike, død 10. januar 1949 i Paris), var en fransk fauvistmaler.

## Liv og virke
### Bakgrunn
Hans forfedre var skipsbyggere og sjøkapteiner flere generasjoner bakover. På skolen ble han venn med Raoul Dufy. De gikk sammen på det lokale kunstakademi 1895-96 og dro til Paris, hvor de ble kjent med kretsen rundt Matisse (Albert Marquet og Georges Rouault, bl.a.) Da disse gjorde opprør mot akademikunsten slik Bonnat sto for den, ble han med i fauvistbevegelsen, og stilte ut bilder sammen med dem i 1907.

### Kunstnerisk karriere, utstillinger
Hans første utstilling fant sted i 1900 i salongen arrangert av *[[Société des artistes français]]* i Paris. I 1904 fulgte deltakelser i *[[Salon d'automne]]* og i 1906 i *[[Salon des indépendants]]*.

Friesz reiste med sine kunstnervenner i 1911 og 1912 til Portugal og Belgien, såvel som til München og Düsseldorf.

Han dro på denne tiden hjem til Normandie igjen. Han følte at hans røtter der ville bety noe for ham som maler, og endret stilen til en mere tradisjonell.

Det fulgte deltakelser på utstillinger av Berliner Sezession i Tyskland, og i 1913 ved Armory Show i New York City og en utstilling i Chicago.

Fra 1912 til 1921 var han professor ved *[[Académie Moderne]]* i Paris, skjønt med et langt krigsavbrudd: Han ble innkalt til den franske hæren i 1914 og deltok i krigen til 1918. I 1919 kom han tilbake til Paris, hvor han ble til sin død, med bare korte turer til Toulon og Jurafjellene.

Fra 1925  var han professor ved *[[Académie Scandinave]]* og fra 1926 ved Académie de la Grande Chaumière. I 1937 gestaltet han (sammen med Raoul Dufy) Palais de Chaillot på verdensutstillingen i Paris.

Hans senere arbeider er mindre preget av livlige arabesker og lysende farger. Han malte mere likt det hans gamle lærer fra Le Havre hadde lært fra seg, med islett av inspirasjon fra idealer som Poussin, Chardin og Corot, med respekt for Cezannes tanker om logisk komposisjon, enkel fargetonalitet, soliditet og klart skille mellom flatene. Han kan også sies å ha en snev av noe barokt i strøkene som har gitt mere liv til landskaper, stilleben og figurkomposisjoner.

Han er gravlagt i Cimetière du Montparnasse i Paris.

## Senere utstillinger
* *Braque-Friesz*, musée de Lodève, 2005 
* *Émile-Othon Friesz, le Fauve baroque*, Roubaix, La Piscine, Musée d'Art et d'Industrie, 2007 
* *Othon Friesz, Le Fauve baroque*, musée d'art moderne de Céret du 24 juin au 30 septembre 2007 
* *Othon Friesz, le Fauve baroque*, Le Havre, musée d'art moderne André-Malraux, du 20 octobre 2007 au 27 janvier 2008

## Referanser


## Eksterne lenker
* Othon Friesz på Artcyclopedia med mange lenker
*
Barry Nelson

**Barry Nelson** (født 16. april 1917, død 7. april 2007) var en amerikansk skuespiller av norsk herkomst og den første skuespiller i historien som spilte Ian Flemings hemmelige agent James Bond. Han spilte Bond i *[[Casino Royale (1954)|Casino Royale]]*, som var 3. episode i CBS' TV-serie *[[Climax!|Climax Mystery Theater]]* fra 1954. Her var James Bond 007 fra USA og het Jimmy Bond.

Ifølge folketellingene i 1920 og 1930, da Barrys familie var bosatt i Brooklyn, Alameda county, California, var Barry Nelsons foreldre Leif Nielsen og Betsy (Christopherson) Nielsen født i Norge og kom til USA rundt 1913.

## Referanser


## Eksterne lenker
* 
* Barry Nelson på TV.com
Caledonia Jazzband

**Caledonia Jazzband** (etablert 1982 i Oslo) er en norsk jazzgruppe, bestående av
Carl Petter Opsahl klarinett (initiativtaker),
Eystein C. Husebye trombone,
Eyvind Ellingsen gitar, banjo og sang,
Håkon Gjesvik klaver, trekkspill,
Christian Frank bass og
Bjørn Olufsen trommer.
Navnet kommer av en dansehall i New Orleans, hvorfra gruppens musikk også er inspirert.  Besetningene ble æresmedlemmer av byen (1983) etter et av flere besøk.  Gruppen har turnert de fleste av landets jazzfestivaler, såvel som Sverige (1983), Tsjekkia (1990) og Singapore (1986).
Med komposisjonen *Red socks* har de også figurert på Norsktoppen.  

I Danmark finner man en suksessrik septett (1993–) med samme navn.
## Utgivelser
**Moods of New Orleans* med trompetisten Wendell Brunious fra New Orleans (Hot Club Records, 1986)
**Walkin' * med Brunious  (Hot Club Records, 1987)
**Is it you or is you ain't* med trompetisten Norbert Susemihl og perkusjonisten Celio de Carvalho (Hot Club Records, 1991)
**Creole nights* med trompetist Geoff Bull (Hot Club Records, 1997)
**Street People* (Hot Club Records, 2009)

## Referanser